Diari Oficial de la Generalitat Valenciana


Sumari del DOGV 7715, del 09-02-2016 (2016/565)

Notificació de la sentència dictada en el procediment ordinari número 59/2013.
------------------------------------------------------------------------------

### Dades del document

Número de DOGV
:   7715

Data del DOGV
:   09-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/565


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment ordinari número 59/2013. [2016/565]  
«Sentència número 127/2015  
Jutgessa que la dicta: Paloma Tomás Manglano, jutgessa substituta en funcions de substitució i reforç.  
Lloc: Massamagrell.  
Data: 22 de juny de 2015.  
Demandant: Els Panchorrins, SL.  
Lletrada: María Luisa Mena Durán.  
Procurador: Vicente Clavijo Gil.  
Demandat: Veroestruc, SL (rebel).  
Antecedents de fet  
Primer. El procurador dels tribunals Vicente Clavijo Gil, en nom i representació dels Panchorrins, SL, va interposar demanda de judici ordinari contra la mercantil Veroestruc, SL, en reclamació d'una quantitat per import de 28.293 euros, dels quals es reclamen 18.554,12 en concepte de principal, a causa de les factures pendents d'abonament derivades de les relacions comercials entre les parts, i 9.738,88 euros en concepte d'interessos de demora previstos en la Llei 3/2004, i demana que es dicte una sentència per la qual es condemne la demandada a satisfer a l'actora la quantitat de 28.293 euros, així com els interessos legals des de la interposició de la demanda, amb expressa imposició de costes.  
Segon. Mitjançant un decret de 15 de juliol de 2013, es va admetre a tràmit la demanda presentada, i es va traslladar a la part demandada a fi que la contestara en el termini de 20 dies, d'acord amb el que disposa l'article 404 de la Llei d'Enjudiciament Civil. Transcorregut el termini legalment establit sense atendre el tràmit de contestació, la part demandada, per mitjà de diligència d'ordenació de 23 de juliol de 2014, i d'acord amb el que preveu l'article 496.1 de la Llei d'Enjudiciament, va ser declarada en situació de rebel·lia processal.  
  
Tercer. Convocades les parts a la celebració de l'audiència prèvia al judici, realitzada el dia 22 de juny de 2015, únicament va comparéixer la part demandant, degudament assistida per lletrat i representada per procurador, i no ho va fer la demandada. Després de ratificar l'actora la seua demanda, va proposar com a prova que es considerara la documental acompanyada a la demanda reproduïda, i va sol·licitar, conforme a l'article 429.8 de la Llei d'Enjudiciament Civil, que es dictara sentència sense necessitat de celebració del judici, la qual cosa va ser acordada pel tribunal; per això, una vegada admesa la prova proposada, es van declarar les actuacions vistes per a sentència. Tot això consta degudament registrat en suport apte per a la gravació i reproducció del so i de la imatge.  
Dispositiva  
Estime íntegrament la demanda interposada pel procurador dels tribunals Vicente Clavijo Gil, en nom i representació dels Panchorrins, SL, contra Veroestruc, SL, i, en conseqüència, condemne Veroestruc, SL, a pagar a l'actora la suma de 18.554,12 euros i els interessos de l'article 7.2 de la Llei 3/2004, d'acord amb el que disposa el fonament seté d'aquesta sentència, i els previstos en l'article 576 de la Llei d'Enjudiciament Civil des de la data d'aquesta resolució.  
Respecte de les costes, pertoca imposar-les a la part demandada.  
Comuniqueu aquesta resolució a les parts, feu-los saber que no és ferma i que s'hi pot interposar recurs d'apel·lació en el termini de 20 dies des de l'endemà de la notificació, davant d'aquest jutjat, que haurà de substanciar-se i resoldre's per l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
Ho pronuncie, mane i firme.  
Publicació. L'anterior sentència ha sigut llegida i publicada per la jutgessa que l'ha dictat, de forma legal, i en el mateix dia de hui. En done fe.»  
  
Massamagrell, 28 de gener de 2016.- La lletrada de l'Administració de Justícia: Rosa M.ª Salvador Cano.